CELEX: 32011D0019
Language: lt
Date: 1294963200000
Title: 2011/19/ES: 2011 m. sausio 14 d. Komisijos sprendimas dėl statybos gaminių atitikties atestavimo tvarkos, susijusios su sandariklių naudojimu nestruktūrine paskirtimi pastatų sandūrose ir pėsčiųjų takuose, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2011) 62)  Tekstas svarbus EEE

15.1.2011   
            
            
               LT
            
            
               Europos Sąjungos oficialusis leidinys
            
            
               L 11/49
            
         KOMISIJOS SPRENDIMAS
   2011 m. sausio 14 d.
   dėl statybos gaminių atitikties atestavimo tvarkos, susijusios su sandariklių naudojimu nestruktūrine paskirtimi pastatų sandūrose ir pėsčiųjų takuose, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2011) 62)
   (Tekstas svarbus EEE)
   (2011/19/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač jos 13 straipsnio 4 dalį,
   pasikonsultavusi su Statybos nuolatiniu komitetu,
   kadangi:
   
               (1)
            
            
               Komisija pagal Direktyvos 89/106/EEB 13 straipsnio 3 dalį turi pasirinkti vieną iš dviejų gaminio atitikties atestavimo procedūrų. Straipsnyje nurodyta, kad Komisija turėtų pasirinkti mažiausiai sudėtingą galimą tvarką, tinkamą saugos požiūriu. Todėl būtina nuspręsti, ar konkrečiam gaminiui ar gaminių grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi tos direktyvos 13 straipsnio 4 dalyje minėtiems kriterijams, būtinas patvirtintos įstaigos įsikišimas.
            
         
               (2)
            
            
               13 straipsnio 4 dalyje nustatyta, kad taip nustatyta tvarka būtų nurodyta įgaliojimuose ir techninėse specifikacijose. Todėl pageidautina apibrėžti gaminių ar gaminių grupės sąvoką taip, kaip ji apibrėžiama įgaliojimuose ir techninėse specifikacijose.
            
         
               (3)
            
            
               Direktyvos 89/106/EEB 13 straipsnio 3 dalyje nurodytos dvi procedūros yra išsamiai apibūdintos tos direktyvos III priede. Todėl yra būtina aiškiai apibrėžti metodus, kuriuos taikant šios dvi procedūros turi būti įgyvendintos pagal III priedą kiekvienam gaminiui ar gaminių grupei, kadangi III priede pirmenybė teikiama tam tikroms sistemoms.
            
         
               (4)
            
            
               13 straipsnio 3 dalies a punkte nurodyta tvarka atitinka pirmojoje alternatyvoje nurodytas sistemas be nuolatinės priežiūros, III priedo 2 skirsnio ii punkte nurodytas antrąją ir trečiąją alternatyvas, o 13 straipsnio 3 dalies b punkte nurodyta tvarka atitinka III priedo 2 skirsnio i punkte nurodytas sistemas bei III priedo 2 skirsnio ii punkto pirmąją alternatyvą su nuolatine priežiūra,
            
         PRIĖMĖ ŠĮ SPRENDIMĄ:
   1 straipsnis
   I priede nurodytų gaminių atitiktis atestuojama taikant tvarką, pagal kurią, be gamintojo naudojamos gamyklos produkcijos kontrolės sistemos, patvirtinta įstaiga dalyvauja atestuojant ar prižiūrint produkcijos kontrolę ar patį gaminį.
   2 straipsnis
   Atitikties atestavimo tvarka, kaip nurodyta II priede, yra nurodoma Europos darniųjų standartų įgaliojimuose.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. sausio 14 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      I PRIEDAS
      Sandarikliai, naudojami nestruktūrine paskirtimi pastatų sandūrose ir pėsčiųjų takuose, yra šie:
      
                  1.
               
               
                  Išorės ir (arba) vidaus sienų, pertvarų sandarikliai.
               
            
                  2.
               
               
                  Stiklinimo sandarikliai (išskyrus sandariklius akvariumams, konstrukciniam stiklinimui, pirminei ir išorinei dangoms izoliaciniams stiklo paketams gaminti, horizontaliam stiklinimui (mažiau 7°) ir organiniam stiklui).
               
            
                  3.
               
               
                  Sandarikliai sanitariniams mazgams (išskyrus skirtus pramonės nuotekoms, vandentiekiui, naudoti po vandeniu (baseinai, nuotekų sistemos ir kt.) ir su maistu besiliečiančiuose gaminiuose).
               
            
                  4.
               
               
                  Sandarikliai pėsčiųjų takams (išskyrus skirtus cheminei izoliacijai, panardintiems pėsčiųjų takams, keliams ir kitoms eismo zonoms, oro uostams ir nuotekų apdorojimo įmonėms).
               
            
   
      II PRIEDAS
      
         Pastaba. Produktams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys dėl atitinkamų atitikties atestavimo sistemų yra apibendrintos.
      PRODUKTŲ GRUPĖ
      
         SANDARIKLIAI, NAUDOJAMI NESTRUKTŪRINE PASKIRTIMI PASTATŲ SANDŪROSE IR PĖSČIŲJŲ TAKUOSE (1/2)
      
      
         Atitikties atestavimo sistemos
      
      Toliau nurodytam produktui (-ams) ir jų paskirčiai (-ims) CEN ir Cenelec prašoma atitinkamame (-uose) darniajame (-iuosiuose) Europos standarte (-uose) apibrėžti tokias atitikties atestavimo sistemas:
      
                  Produktai
               
               
                  Numatoma paskirtis
               
               
                  Lygis (-iai) arba klasė (-s)
               
               
                  AoC sistema
               
            
                  
                              —
                           
                           
                              Išorinių sienų sandarikliai
                           
                        
               
                  Taikyti išorėje
               
               
                  —
               
               
                  3
               
            
                  
                              —
                           
                           
                              Vidinių sienų, pertvarų sandarikliai
                           
                        
               
                  Taikyti patalpų viduje
               
               
                  —
               
               
                  4
               
            
                  
                              —
                           
                           
                              Stiklinimo sandarikliai
                           
                        
               
                  Naudoti statybos darbams
               
               
                  —
               
               
                  3
               
            
                  
                              —
                           
                           
                              Sandarikliai pėsčiųjų takams
                           
                        
               
                  —
               
               
                  3
               
            
                  
                              —
                           
                           
                              Sandarikliai sanitariniams mazgams
                           
                        
               
                  —
               
               
                  3
               
            
                  3 sistema. Žr. Direktyvos 89/106/EEB III priedo 2 skirsnio ii punkte išdėstytą antrąją alternatyvą.
                  4 sistema. Žr. Direktyvos 89/106/EEB III priedo 2 skirsnio ii punkte išdėstytą trečiąją alternatyvą.
               
            Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Šiais atvejais gamintojo negalima įpareigoti patikrinti tokios savybės, jeigu jis nenori apie gaminį skelbti tokio pobūdžio informacijos.
      PRODUKTŲ GRUPĖ
      
         SANDARIKLIAI, NAUDOJAMI NESTRUKTŪRINE PASKIRTIMI PASTATŲ SANDŪROSE IR PĖSČIŲJŲ TAKUOSE (2/2)
      
      
         Atitikties atestavimo sistemos
      
      Toliau nurodytam produktui (-ams) ir jų paskirčiai (-ims) CEN ir Cenelec prašoma atitinkamame (-uose) darniajame (-iuosiuose) Europos standarte (-uose) apibrėžti tokias atitikties atestavimo sistemas:
      
                  Produktas (-ai)
               
               
                  Paskirtis (-ys)
               
               
                  Lygis (-iai) arba klasė (-ės)
                  (atsparumas ugniai)
               
               
                  Atitikties atestavimo sistema (-os)
               
            
                  Sandarikliai naudojami nestruktūrine paskirtimi pastatų sandūrose ir pėsčiųjų takuose
               
               
                  Skirta naudoti taisyklėse dėl reakcijos į ugnį numatytais atvejais
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1–E) (3), F
               
               
                  4
               
            
                  1 sistema. Žr. Direktyvos 89/106/EEB III priedo 2 skirsnio i punktą, be pavyzdžių audito ir tyrimo.
                  3 sistema. Žr. Direktyvos 89/106/EEB III priedo 2 skirsnio ii punkte išdėstytą antrąją alternatyvą.
                  4 sistema. Žr. Direktyvos 89/106/EEB III priedo 2 skirsnio ii punkte išdėstytą trečiąją alternatyvą.
               
            Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Šiais atvejais gamintojo negalima įpareigoti patikrinti tokios savybės, jeigu jis nenori apie gaminį skelbti tokio pobūdžio informacijos.
      
         (1)  Produktai ir (arba) medžiagos, kurių reakcija į ugnį pagerinama vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą).
      
         (2)  Produktai ir (arba) medžiagos, neįtrauktos į (*) išnašą.
      
         (3)  Produktai ir (arba) medžiagos, kurių atsparumo ugniai tikrinti nereikia (pvz., A1 klasės produktai ir (arba) medžiagos pagal Komisijos sprendimą 96/603/EB).